M โบรกแนะซื้อเป้า 66 บ. จับตางบ Q4 แกร่งต่อ หลังโชว์ 9 เดือนโกยกำไร 1.18 พันล้าน
M โบรกแนะซื้อเป้า 66 บาท จับตากำไรไตรมาส 4/65 แกร่งต่อเนื่อง หลังโชว์ 9 เดือน โกยกำไรทะลัก 1.18 พันล้านบาท
M โบรกแนะซื้อเป้า 66 บาท จับตากำไร Q4/65 แกร่งต่อ หลังโชว์ 9 เดือนโกยกำไรทะลัก 1.18 พันล้าน
21 พ.ย. 2565

บล.ฟินันเซีย ไซรัส ระบุในบทวิเคราะห์วันนี้ (18 พ.ย.65) ว่า บริษัท เอ็มเค เรสโตรองต์ กรุ๊ป จำกัด (มหาชน) หรือ M แนะนำ “ซื้อ” ราคาเป้าหมาย 66 บาท โดยโมเมนตัมกำไรไตรมาส 4/2565 คาดเร่งตัวขึ้น เทียบไตรมาสก่อนหน้า และเทียบช่วงเดียวกันของปีก่อนตาม Festive Season หนุน Traffic ให้ปรับขึ้น ขณะที่ฝั่ง Margin คาดว่าดีและการขึ้นราคาในปีนี้ที่ผ่านมาชดเชยต้นทุนที่เพิ่มได้ทั้งหมด
โดยคาดกำไรปี 2565 เติบโต 11 เท่าตัว เทียบช่วงเดียวกันของปีก่อนจากฐานต่ำปีก่อน และคาดเร่งตัวแรงอีก 47% เทียบช่วงเดียวกันของปีก่อนกลับมาเข้าใกล้ช่วงก่อน COVID-19 ได้ตามการ Reopening เต็มปี นอกจากนี้หากจีนทยอยเปิดประเทศในปี 2566 จะเป็น Catalyst บวกต่อผลการดำเนินงานของแหลมเจริญระยะถัดไป
ด้านผลประกอบการไตรมาส 3/2565 อยู่ที่ 408.11 ล้านบาท เทียบช่วงเดียวกันของปีก่อนขาดทุนสุทธิ 257.39 ล้านบาท  ส่วนงวด 9 เดือนแรกปี 2565 พลิกกำไร 1,118.20 ล้านบาท เทียบช่วงเดียวกันของปีก่อนขาดทุนสุทธิ 268.07 ล้านบาท